ddrg/super_eurlex huggingface dataset:
Euroopa Liidu Teataja L 006 , 11/01/2001 Lk 0020 - 0020



Komisjoni otsus, 27. detsember 2000, millega muudetakse otsust 92/160/EMÜ Brasiiliast imporditavate hobuslaste suhtes (teatavaks tehtud numbri K(2000) 4145 all) (EMPs kohaldatav tekst) (2001/27/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 13 lõiget 2, ning arvestades järgmist: (1) Kooskõlas ühenduse õigusaktidega on liikmesriikidel lubatud importida hobuslasi kolmandatest riikidest või ametliku piirkondadeks jaotamise korral kolmanda riigi territooriumi osadest, mis kuus kuud on olnud vabad malleusest. (2) Komisjoni otsusega 92/160/EMÜ, [2] viimati muudetud otsusega 2000/508/EÜ, [3] on kehtestatud teatavate kolmandate riikide piirkondlik jaotus hobuslaste importimiseks. (3) Otsust 92/160/EMÜ on muudetud Brasiiliast ühendusse imporditavate hobuslaste suhtes otsustega 2000/163/EÜ [4] ja 2000/508/EÜ, sest Pernambuco, Alagoase, Sergipe ja Ceará osariikides teatati malleusejuhtumitest kohalike hobuslaste seas. (4) Brasiilia on teatanud uutest kliiniliselt tõestatud malleusejuhtumitest pärismaistel tööhobustel maa kirdeosas Maranhão ja Piaui osariikide teatavates piirkondades. Peamiselt maa kirdeosas asuvas 11 osariigis tehakse seroloogilist uuringut taudiolukorra hindamiseks. (5) Seetõttu on asjakohane kohandada piirkondade jaotust asjaomase riigi taudiolukorraga, võttes arvesse praegu tehtavat uuringut. (6) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/160/EMÜ lisas jäetakse Brasiilia osariikide loetelust välja nimed Maranhão, Piaui, Rio Grande do Norte, Paraiba, Bahia ja Tocantins. Artikkel 2 Käesolev otsus on adresseeritud liikmesriikidele. Brüssel, 27. detsember 2000 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 71, 18.3.1992, lk 27. [3] EÜT L 204, 11.8.2000, lk 44. [4] EÜT L 51, 24.2.2000, lk 46. --------------------------------------------------
Euroopa Liidu Teataja L 025 , 26/01/2001 Lk 0001 - 0001



Nõukogu otsus 2001/55/EÜ, 22. detsember 2000, 8. novembril 2000 Brüsselis parafeeritud Euroopa Ühenduse ja Horvaatia Vabariigi vahelise tekstiiltoodetega kauplemise lepingu allkirjastamise ja ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut, ning arvestades järgmist: (1) Komisjon on pidanud ühenduse nimel läbirääkimisi tekstiiltoodetega kauplemise lepingu üle Horvaatia Vabariigiga. (2) Leping parafeeriti 8. novembril 2000. (3) Leping tuleks ühenduse poolt allkirjastada tingimusel, et see oleks võimalik sõlmida hilisemal kuupäeval. (4) Asjakohane on kohaldada lepingut ajutiselt alates 1. jaanuarist 2001 kuni selle ametlikuks sõlmimiseks vajalike menetluste lõpuleviimiseni vastastikuse kohaldamise põhimõttel, ON VASTU VÕTNUD JÄRGMISE OTSUSE: Artikkel 1 Tingimusel, et see oleks võimalik sõlmida hilisemal kuupäeval, antakse nõukogu eesistujale käesolevaga õigus määrata isikud, kellel on õigus ühenduse nimel allkirjastada Euroopa Ühenduse ja Horvaatia Vabariigi vaheline tekstiiltoodetega kauplemise leping. Artikkel 2 Artiklis 1 nimetatud lepingut kohaldatakse ajutiselt alates 1. jaanuarist 2001 vastastikuse kohaldamise põhimõttel kuni selle sõlmimiseks vajalike menetluste lõpuleviimiseni. Lepingu tekst on lisatud käesolevale otsusele. Brüssel, 22. detsember 2000. Nõukogu nimel eesistuja C. Pierret --------------------------------------------------
Euroopa Liidu Teataja L 022 , 24/01/2001 Lk 0038 - 0038



Komisjoni otsus, 23. jaanuar 2001, millega muudetakse otsust 96/333/EÜ, millega kehtestatakse veterinaarsertifikaadid elusate kahepoolmeliste karploomade, okasnahksete, mantelloomade ja meritigude importimiseks nendest kolmandatest riikidest, mis on eriotsustega veel hõlmamata (teatavaks tehtud numbri K(2001) 127 all) (EMPs kohaldatav tekst) (2001/65/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [1] muudetud direktiiviga 97/79/EÜ, [2] eriti selle artiklit 9, ning arvestades järgmist: (1) Komisjoni 3. mai 1996. aasta otsust 96/333/EÜ, millega kehtestatakse veterinaarsertifikaadid elusate kahepoolmeliste karploomade, okasnahksete, mantelloomade ja meritigude importimiseks nendest kolmandatest riikidest, mis on eriotsustega veel hõlmamata, [3] muudetud otsusega 98/740/EÜ, [4] kohaldatakse 31. detsembrini 2000. (2) Komisjoni otsusega 97/20/EÜ, [5] muudetud otsusega 2001/38/EÜ, [6] kehtestatakse loetelu kolmandate riikide kohta, mis täidavad kahepoolmeliste karploomade, okasnahksete, mantelloomade ja meritigude tootmise ja turuleviimise vastavustingimusi. Kõnealuse loetelu II osas sisalduvad kolmandad riigid, mille kohta võib teha nõukogu otsusel 95/408/EÜ, [7] viimati muudetud otsusega 2001/4/EÜ, [8] põhineva esialgse otsuse. (3) Otsuse 95/408/EÜ alusel on riikide loetelu kohaldatav 31. detsembrini 2003. Seetõttu tuleks muuta otsuse 96/333/EÜ kehtivuskuupäeva, et viia see vastavusse esialgse loetelu kehtivuskuupäevaga. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 96/333/EÜ artiklis 5 asendatakse kuupäev "31. detsember 2000" kuupäevaga "31. detsember 2003". Artikkel 2 Käesolev otsus on adresseeritud liikmesriikidele. Brüssel, 23. jaanuar 2001 Komisjoni nimel komisjoni liige David Byrne [1] EÜT L 268, 24.9.1991, lk 1. [2] EÜT L 24, 30.1.1998, lk 31. [3] EÜT L 127, 25.5.1996, lk 33. [4] EÜT L 354, 30.12.1998, lk 65. [5] EÜT L 6, 10.1.1997, lk 46. [6] EÜT L 10, 13.1.2001, lk 66. [7] EÜT L 243, 11.1.1995, lk 17. [8] EÜT L 2, 5.1.2001, lk 21. --------------------------------------------------
Komisjoni otsus,

23. jaanuar 2001,

eriotsusega veel hõlmamata kolmandatest riikidest pärit kalatoodete veterinaarsertifikaatide kehtestamist käsitleva otsuse 95/328/EÜ muutmise kohta

(teatavaks tehtud numbri K(2001) 130 all)

(EMPs kohaldatav tekst)

(2001/67/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11,

ning arvestades järgmist:

(1) Komisjoni 25. juuli 1995. aasta otsust 95/328/EÜ, millega kehtestatakse eriotsusega veel hõlmamata kolmandatest riikidest pärit kalatoodete veterinarsertifikaadid, [3] viimati muudetud otsusega 98/739/EÜ, [4] kohaldatakse kuni 31. detsembrini 2000.

(2) Komisjoni otsuses 97/296/EÜ, [5] viimati muudetud otsusega 2001/66/EÜ, [6] kehtestatakse selliste kolmandate riikide loetelu, millest on lubatud importida inimtoiduks ettenähtud kalatooteid. Selle loetelu III osa sisaldab kolmandaid riike, mis ei ole veel hõlmatud eriotsusega, kuid mis vastavad nõukogu otsuse 95/408/EÜ, [7] viimati muudetud otsusega 2001/4/EÜ, [8] artikli 2 lõike 2 nõuetele.

(3) Otsuse 95/408/EÜ kohaselt kehtib see loetelu kuni 31. detsembrini 2003, mistõttu tuleks sertifitseerimise kehtivuse tähtaega muuta, et see vastaks ajutiste loetelude kehtivuse tähtajale.

(4) Et otsuses 97/296/EÜ sätestatakse, et akvakultuuritoodete import on lubatud üksnes ka komisjoni otsuses 2000/159/EÜ, [9] viimati muudetud otsusega 2001/31/EÜ, [10] loetletud riikidest, tuleb otsusega 95/328/EÜ sätestatud veterinaarsertifikaadi näidist muuta, et lisada sellesse vajaduse korral ka akvakultuuritoodete identifitseerimise andmed. Veterinaarsertifikaadi näidist tuleks muuta ka selleks, et viia see vastavusse selliste veterinaarsertifikaatide näidistega, mis tavaliselt nähakse ette eriotsusega hõlmatud kolmandatest riikidest imporditud kalatoodete osas.

(5) Veterinaarsertifikaadi näidise ajakohastamiseks on siiski vaja sätestada üleminekuperiood.

(6) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Otsuse 95/328/EÜ artiklis 4 asendatakse kuupäev 31. detsember 2000 kuupäevaga 31. detsember 2003.

2. Otsuse 95/328/EÜ lisa asendatakse käesoleva otsuse lisaga.

Artikkel 2

Artikli 1 lõige 2 jõustub 45 päeva möödumisel käesoleva otsuse avaldamisest Euroopa Ühenduste Teatajas.

Artikkel 3

Käesolev otsus on adresseeritud liikmesriikidele.

Brüssel, 23. jaanuar 2001

Komisjoni nimel

komisjoni liige

David Byrne

[1] EÜT L 268, 24.9.1991, lk 15.

[2] EÜT L 24, 30.1.1998, lk 31.

[3] EÜT L 191, 12.8.1995, lk 32.

[4] EÜT L 354, 30.12.1998, lk 64.

[5] EÜT L 122, 14.5.1997, lk 21.

[6] EÜT L 22, 24.1.2001, lk 39.

[7] EÜT L 243, 11.10.1995, lk 17.

[8] EÜT L 2, 5.1.2001, lk 21.

[9] EÜT L 51, 24.2.2000, lk 30.

[10] EÜT L 8, 12.1.2001, lk 40.

--------------------------------------------------

LISA

+++++ TIFF +++++

+++++ TIFF +++++

--------------------------------------------------
Nõukogu otsus,

5. detsember 2000,

mis käsitleb heakskiidu andmist ühenduse ja üldise soodustussüsteemi raames EFTA riikide (Norra ja Šveits) vahel kirjavahetuse teel sõlmitud tariifisoodustusi andvale kokkuleppele, mis sätestab, et kaupu, mille komponendid on Norra või Šveitsi päritoluga, käsitletakse ühenduse tolliterritooriumile jõudes kui kaupu, mille komponendid on ühenduse päritolu (vastastikune kokkulepe)

(2001/101/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni 2. juuli 1993. aasta määruse (EMÜ) nr 2454/93 [1] artikli 66 lõikeid 4 ja 5 koos ühenduse tolliseadustikku kehtestava nõukogu määruse (EMÜ) nr 2913/92 rakendussätetega

ning arvestades järgmist:

(1) Võimaldamaks ühenduse, Šveitsi ja Norra tolliasutustel välja anda asenduspäritolusertifikaatide vorme A, et lihtsustada eelkõige nende kaupade liikumist, mis on pärit arengumaadest, millel on Euroopa Ühenduse, Šveitsi ja Norra antud üldised soodustused, tuleks sõlmida kokkulepe ühenduse, Šveitsi ja Norra vahel, mille alusel viimased vastastikku tunnustaksid oma kaubakomponente kui päritolureeglite bilateraalsele kumuleerumisele alluvatest arengumaadest pärinevaid komponente.

(2) Vastavalt 29. märtsil 1996. aastal nõukogult komisjonile antud mandaadile toimusid selles küsimuses läbirääkimised Euroopa Ühenduse, Šveitsi ja Norra vahel, mille tulemuseks oli kirjavahetuse teel sõlmitud kokkulepe, mille heakskiitmine on ühenduse huvides,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks ühenduse ja üldise soodustusrežiimi raames EFTA riikide (Norra ja Šveits) vahel kirjavahetuse teel sõlmitud tariifisoodustusi andev kokkulepe, mis sätestab, et Norra ja Šveitsi päritolu kaupu käsitletakse ühenduse tolliterritooriumile jõudes kui kaupu, mille komponendid on ühenduse päritolu (vastastikune kokkulepe).

Kirjavahetuse teel sõlmitud kokkuleppe tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud ühenduse suhtes siduvale kirjavahetuse teel sõlmitavale kokkuleppele alla kirjutama.

Artikkel 3

Nõukogu eesistuja kohustuseks on kirjavahetuse teel sõlmitud kokkuleppes ette nähtud teatamine ühenduse nimel.

Brüssel, 5. detsember 2000

Nõukogu nimel

eesistuja

C. Pierret

[1] EÜT L 253, 11.10.1993, lk 1. Määrust on viimati muudetud määrusega (EÜ) nr 1602/2000 (EÜT L 188, 26.7.2000, lk 1).

--------------------------------------------------
Euroopa Liidu Teataja L 066 , 08/03/2001 Lk 0033 - 0034



Nõukogu otsus, 26. veebruar 2001, millega kehtestatakse Guinea-Bissaule kalandussektoris rahalise toetuse andmise tingimused (2001/179/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Vastavalt Bissaus 27. veebruaril 1980. allakirjutatud Euroopa Majandusühenduse ja Guinea-Bissau Vabariigi valitsuse vahelisele Guinea-Bissau rannikuvetes kalastamise kokkuleppele [2] (edaspidi "kokkulepe") on nõukogu määrusega (EÜ) nr 2615/97 [3] heaks kiitnud protokolli, mis sätestab kalastusvõimalused ja rahalise toetuse ajavahemikuks 16. juunist 1997 kuni 15. juunini 2001 (edaspidi "protokoll"). (2) Guinea-Bissaus 1998. aasta juunist 1999. aasta märtsini toimunud relvastatud konflikti tõttu ei saanud Guinea-Bissau valitsus tagada kalapüügi tavalist kulgu vastavalt nimetatud kokkuleppele. (3) See erandlik olukord ohustas ühenduse laevu ja põhjustas nimetatud kokkuleppele vastava kalapüügi ajutise katkemise 1998. aasta juunist 1. aprillini 1999. Samuti tähendas kalapüügi ajutine katkemine protokolli teisel kehtivusaastal selle artiklis 2 nimetatud rahalise hüvitise pro rata temporis maksmatajätmist. (4) Et pärast relvastatud konflikti hõlbustada ühenduse laevade tavapärast kokkuleppekohast kalapüüki, on vaja kehtestada kalandussektoris Guinea-Bissaule antava rahalise toetuse tingimused. (5) Kalapüüki toetavate vahendite, kaasa arvatud püügitegevuste jälgimise infrastruktuuri taastamiseks on asjakohane määrata rahaliseks toetuseks maksmata rahalisele hüvitisele vastav summa vastavalt eeskirjadele, mis kehtestatakse kokkuleppel Guinea-Bissau õigusjärgsete asutustega, ON VASTU VÕTNUD JÄRGMISE OTSUSE: Ainus artikkel Guinea-Bissaule kalapüüki toetavate vahendite taastamiseks maksimaalselt kuni 6500000 euro suuruse rahalise toetuse andmise tingimused on järgmised: 1. rahalist toetust antakse eeskätt järgmisteks tegevusteks: - kalandusministeeriumi halduse toetamine ning abi kalandustalituse seadmete ja infrastruktuuri taastamiseks, - mere seire- ja kontrollsüsteemi tugevdamine, - kalanduse teadusprogrammide taaselustamine ja tugevdamine; 2. Guinea-Bissau valitsuse esitatava tegevuskava alusel teeb komisjon enne 31. maid 2001 kalandusministeeriumi teatatud pangakontode kaudu Guinea-Bissau valitsusele kättesaadavaks summa, mis katab 50 % kavandatud tegevuste kuludest; 3. ülejäänud osa rahastamisest maksab komisjon pärast seda, kui on heaks kiitnud Euroopa Ühenduste Komisjoni delegatsioonile enne 31. maid 2003 saadetud Guinea-Bissau valitsuse detailse aruande. Aruanne kirjeldab üksikasjalikult rakendatud tegevusi ja saadud tulemusi. Komisjon jätab endale õiguse küsida kalandusministeeriumilt igasugust täiendavat teavet ja vaadata kõnealused maksed uuesti läbi, arvestades tegevuste rakendamise tulemuslikkust. Brüssel, 26. veebruar 2001 Nõukogu nimel eesistuja M. Winberg [1] EÜT C 219, 30.7.1999, lk 33. [2] EÜT L 226, 29.8.1980, lk 33. [3] EÜT L 353, 24.12.1997, lk 7. --------------------------------------------------
Euroopa Liidu Teataja L 080 , 20/03/2001 Lk 0011 - 0011



Nõukogu otsus 2001/214/EÜ, 26. veebruar 2001, Euroopa Ühenduse ja Sri Lanka Demokraatliku Sotsialistliku Vabariigi vahelise tekstiil- ja rõivatoodete turulepääsu korda käsitleva vastastikuse mõistmise memorandumina sõlmitud lepingu Euroopa Ühenduse nimel allakirjutamise ning selle ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese ja teise alalõiguga, võttes arvesse komisjoni ettepanekut ning arvestades järgmist: (1) Komisjon on ühenduse nimel pidanud läbirääkimisi Sri Lankaga vastastikuse mõistmise memorandumina sõlmitava tekstiiltoodetega kauplemise kahepoolse lepingu üle. (2) Vastastikuse mõistmise memorandumina sõlmitav leping parafeeriti 5. detsembril 2000. (3) Vastastikuse mõistmise memorandumina sõlmitav leping tuleks ühenduse nimel alla kirjutada. (4) Võimaldamaks mõlemale osapoolele tulu kohe pärast asjakohaste teatiste edastamist Maailma Kaubandusorganisatsioonile, tuleb seda lepingut kohaldada ajutiselt alates 1. detsembrist 2000 kuni selle ametlikuks sõlmimiseks vajalike menetluste lõpuleviimiseni vastastikkuse põhimõttel, ON VASTU VÕTNUD JÄRGMISE OTSUSE: Artikkel 1 Nõukogu eesistujal on õigus määrata isikud, kes on volitatud ühenduse nimel kirjutama alla Sri Lankaga vastastikuse mõistmise memorandumina sõlmitavale tekstiiltoodetega kauplemise lepingule, kui see sõlmitakse hilisemal kuupäeval. Lepingu tekst on lisatud käesolevale otsusele. Artikkel 2 Vastastikuse mõistmise memorandumina sõlmitavat lepingut kohaldatakse ajutiselt alates 1. detsembrist 2000 kuni selle ametlikuks sõlmimiseks vajalike menetluste lõpuleviimiseni vastastikkuse põhimõtte alusel. Artikkel 3 1. Nõukogu 12. oktoobri 1993. aasta määruse (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] artiklis 17 nimetatud eeskirjade kohaselt võib komisjon pärast Sri Lankaga vastastikuse mõistmise memorandumi punkti 7 alusel peetud nõupidamisi modifitseerida teatud toodetele kohaldatud topeltkontrolli süsteemi. 2. Juhul, kui Sri Lanka ei suuda täita vastastikuse mõistmise memorandumi punktidega 2 ja 6 hõlmatud kohustusi, taastab komisjon varasemad kvoodid kooskõlas määruse nr 3030/93 artiklis 17 nimetatud eeskirjadega. Brüssel, 26. veebruar 2001 Nõukogu nimel eesistuja A. Lindh [1] EÜT L 275, 8.11.1993. Määrust on viimati muudetud nõukogu määrusega (EÜ) nr 824/97 (EÜT L 119, 8.5.1997, lk 1). --------------------------------------------------
Euroopa Liidu Teataja L 071 , 13/03/2001 Lk 0007 - 0007



Nõukogu otsus, 26. veebruar 2001, Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu sõlmimise kohta (2001/196/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 149 ja 150 koostoimes artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust ning arvestades järgmist: (1) 22. mai 2000. aasta otsusega volitas nõukogu komisjoni pidama läbirääkimisi kõrg- ja kutseharidusalaste koostöölepingute sõlmimise suhtes Euroopa Ühenduse, Kanada ja Ameerika Ühendriikide vahel. (2) Ühendus ja Ameerika Ühendriigid loodavad saada koostööst vastastikust kasu, mis ühenduse seisukohalt peaks täiendama liikmesriikide ja Ameerika Ühendriikide vahelisi kahepoolseid programme ning tootma Euroopa lisandväärtuse. (3) Euroopa Ühenduse ja Ameerika Ühendriikide vaheline leping kõrg- ja kutseharidusalase koostööprogrammi uuendamise kohta tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidab ühendus heaks Euroopa Ühenduse ja Ameerika Ühendriikide vahelise lepingu kõrg- ja kutseharidusalase koostööprogrammi uuendamise kohta. Lepingu tekst on lisatud käesolevale otsusele. Artikkel 2 Euroopa Ühenduse delegatsioon lepingu artiklis 6 osutatud ühiskomitees koosneb komisjoni esindajast ja teda abistavatest liikmesriikide esindajatest. Artikkel 3 Nõukogu eesistuja esitab kõnealuse lepingu artikliga 12 ettenähtud teate. Brüssel, 26. veebruar 2001 Nõukogu nimel eesistuja A. Lindh --------------------------------------------------
Euroopa Liidu Teataja L 071 , 13/03/2001 Lk 0015 - 0015



Nõukogu otsus, 26. veebruar 2001, Euroopa Ühenduse ja Kanada valitsuse vahelise kõrg- ning kutseharidusalase koostööprogrammi uuendamise lepingu sõlmimise kohta (2001/197/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid149 ja 150 koostoimes artikli 300 lõike 3 esimese lõiguga; võttes arvesse komisjoni ettepanekut, võttes arvesse Euroopa Parlamendi arvamust ning arvestades järgmist: (1) 22. mai 2000. aasta otsusega volitas nõukogu komisjoni pidama läbirääkimisi Euroopa Ühenduse, Kanada ja Ameerika Ühendriikidega kõrg- ja kutseharidusalaste koostöölepingute sõlmimise üle. (2) Ühendus ja Kanada loodavad saada koostööst vastastikust kasu, mis ühenduse seisukohalt peaks täiendama liikmesriikide ning Kanada vahelisi kahepoolseid programme ning tootma Euroopa lisandväärtuse. (3) Euroopa Ühenduse ja Kanada valitsuse vaheline leping kõrg- ning kutseharidusalase koostööprogrammi uuendamise kohta tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidab ühendus heaks Euroopa Ühenduse ja Kanada valitsuse vahelise lepingu kõrg- ning kutseharidusalase koostööprogrammi uuendamise kohta. Lepingu tekst on lisatud käesolevale otsusele. Artikkel 2 Euroopa Ühenduse delegatsioon lepingu artiklis 6 osutatud ühiskomitees koosneb komisjoni esindajast ja teda abistavatest liikmesriikide esindajatest. Artikkel 3 Nõukogu eesistuja esitab kõnealuse lepingu artikliga 12 ettenähtud teate. Brüssel, 26. veebruar 2001 Nõukogu nimel eesistuja A. Lindh --------------------------------------------------
Euroopa Liidu Teataja L 090 , 30/03/2001 Lk 0045 - 0045



Nõukogu otsus 2001/248/EÜ, 19. märts 2001, ühelt poolt Euroopa Ühenduse ja tema liikmesriikide ning teiselt poolt Korea Vabariigi vahelise kaubandust ja koostööd käsitleva raamlepingu sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 57 lõiget 2, artiklit 71, artikli 80 lõiget 2, artiklit 133 ja artiklit 308 koostoimes artikli 300 lõike 2 esimese alalõigu teise lausega ja lõike 3 esimese alalõiguga, võttes arvesse komisjoni ettepanekut, [1] võttes arvesse Euroopa Parlamendi arvamust, [2] pärast konsulteerimist majandus- ja sotsiaalkomiteega ning arvestades järgmist: käesolevas otsuses nimetatud leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühelt poolt Euroopa Ühenduse ja tema liikmesriikide ning teiselt poolt Korea Vabariigi vaheline kaubandust ja koostööd käsitlev raamleping on ühenduse poolt heaks kiidetud. Lepingu tekst on lisatud käesolevale otsusele. Artikkel 2 1. Raamlepingu artikli 19 punktiga 3 ette nähtud ühiskomitees esindab ühendust komisjoni esindaja, keda abistavad liikmesriikide esindajad. 2. Nõukogu kehtestab komisjoni ettepanekul ühenduse seisukoha soovituste tegemisel ühiskomitees kooskõlas Euroopa Ühenduse asutamislepingu vastavate sätetega. Artikkel 3 Nõukogu eesistuja edastab ühenduse nimel raamlepingu artikliga 21 ettenähtud teatise. Artikkel 4 Käesolev otsus avaldatakse Euroopa Ühenduste Teatajas. Brüssel, 19. märts 2001 Nõukogu nimel eesistuja A. Lindh [1] EÜT C 188, 28.6.1996, lk 11. [2] EÜT C 104, 14.4.1999, lk 59. --------------------------------------------------
32001D0213
22.3.2001 EUROOPA ÜHENDUSTE TEATAJA L 83/1
NÕUKOGU OTSUS 2001/213/EÜ,
26. veebruar 2001,
24. novembril 2000 Brüsselis parafeeritud Euroopa Ühenduse ning Bosnia j a Hertsegoviina vahelise
tekstiiltoodetega kauplemise lepingu allkirjastamise ja ajutise kohal damise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle
artiklit 133 koostoimes artikli 300 lõike 2 esimese lõigu esimeselausega,
võttes arvesse komisjoni ettepanekut,
ning arvestades järgmist:
(1) Komisjon on pidanud Euroopa Ühenduse nimel läbirääki-
misi tekstiiltoodetega kauplemise lepingu üle Bosnia ja
Hertsegoviinaga.
(2) Leping parafeeriti 24. novembril 2000.
(3) Leping tuleks Euroopa Ühenduse nimel allkirjastada tingi-
musel, et see oleks võimalik sõlmida hilisemal kuupäeval.
(4) Asjakohane on kohaldada lepingut ajutiselt alates 1. märt-
sist 2001 kuni selle ametlikuks sõlmimiseks vajalike
menetlustelõpuleviimisenivastastikusekohaldamisepõhi-mõttel,ON VASTU VÕTNUD JÄRGMISE OTSUSE:
Artikkel 1
Tingimusel, et see oleks võimalik sõlmida hilisemal kuupäeval,antakse nõukogu eesistujale käesolevaga õigus määrata isikud,kellel on õigus kirjutada Euroopa Ühenduse nimel alla EuroopaÜhenduse ning Bosnia ja Hertsegoviina vaheliseletekstiiltoodetega kauplemise lepingule.
Artikkel 2
Artiklis 1 nimetatud lepingut kohaldatakse ajutiselt alates1. märtsist 2004 vastastikuse kohaldamise põhimõttel kuni sellesõlmimiseks vajalike menetluste lõpuleviimiseni.
Lepingu tekst on lisatud käesolevale otsusele.
Brüssel, 26. veebruar 2001
Nõukogu nimel
eesistuja
A. LINDH270 ET Euroopa Liidu Teataja 11/36. kd